b'\n_START_ARTICLE_\nDanijel Ivanovi\xc4\x8d Harms\n_START_SECTION_\n\xc5\xbdivljenje in delo\n_START_PARAGRAPH_\nHarm je bil eden prvih satirikov, ki so v zgodnjem obdobju Sovjetske zveze pisali v nadrealisti\xc4\x8dnem oziroma absurdnem slogu._NEWLINE_Rodil se je kot Danijel Ivanovi\xc4\x8d Juva\xc4\x8dov (\xd0\x94\xd0\xb0\xd0\xbd\xd0\xb8\xd0\xb8\xd0\xbb \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\xae\xd0\xb2\xd0\xb0\xd1\x87\xd1\x91\xd0\xb2), priimek Harms pa si je nadel kot gimnazijski psevdonim. Uporabljal je tudi psevdonime Horms, \xc4\x8carms, \xc5\xa0ardam itd._NEWLINE_V zgodnji mladosti je podpiral futuristi\xc4\x8dno pesni\xc5\xa1tvo Hlebnikova in Kru\xc4\x8doniha._NEWLINE_Obto\xc5\xbeili so ga protisovjetskega delovanja in je pre\xc5\xbeivel leto dni v zaporu v kraju Kursk. Med obleganjem Leningrada (leta 1941) so ga ponovno zaprli zaradi defetizma. V za\xc4\x8detku leta 1942 je umrl od lakote v zaporu._NEWLINE_Njegove zgodbe so v glavne kratke vinjete, obi\xc4\x8dajno dolge le par odstavkov, v katerih se prizori siroma\xc5\xa1tva in bede izmenjujejo s fantazijskimi dogodki in obse\xc5\xbeno veseloigro (Slu\xc4\x8daj (\xd0\xa1\xd0\xbb\xd1\x83\xd1\x87\xd0\xb0\xd0\xb8). V\xc4\x8dasih se v njih pojavljajo znani pisatelji._NEWLINE_Harmsov svet je nepredvidljiv in neurejen. Liki se velikokrat po vrsti ponavljajo in se na druge na\xc4\x8dine obna\xc5\xa1ajo nerazumsko. Linearna zgodba se za\xc4\x8dne razvijati, vendar jo prekine nepojasnjeno razdejanje, ki zgodbo napelje v drugo smer._NEWLINE_Za \xc4\x8dasa svojega \xc5\xbeivljenja ni bil priljubljen in je ve\xc4\x8dino del izdal v samozalo\xc5\xbebi (kot samizdat)._NEWLINE_V 1920. je bil eden od ustanoviteljev Oberiuja (\xd0\x9e\xd0\x91\xd1\x8d\xd0\xa0\xd0\x98\xd1\x83), skupine ruskih avantgardnih pesnikov, in eden od voditeljev\xc2\xa0\xc2\xbbleve umetnosti\xc2\xab._NEWLINE_Leta 1925 se je spoznal s pesni\xc5\xa1kim in filozofskim kro\xc5\xbekom, kamor so zahajali Vvedenski, Lipavski, Druskin in drugi._NEWLINE_V naslednjem desetletju je glavnina sovjetske knji\xc5\xbeevnosti postajala vse bolj nazadnja\xc5\xa1ka. Harms se je zatekel k otro\xc5\xa1ki knji\xc5\xbeevnosti (Ivan Ivani\xc4\x8d Samovar (\xd0\x98\xd0\xb2\xd0\xb0\xd0\xbd \xd0\x98\xd0\xb2\xd0\xb0\xd0\xbd\xd1\x8b\xd1\x87 \xd0\xa1\xd0\xb0\xd0\xbc\xd0\xbe\xd0\xb2\xd0\xb0\xd1\x80) idr.). Veliko njegovih pesmi in kratkih zgodb za otroke, objavljenih v 1930. v dveh revijah, smatrajo za klasi\xc4\x8dne v svoji zvrsti. Danes so zelo znane in otroci jih imajo radi._NEWLINE_Njegova dela so za\xc4\x8deli objavili \xc5\xa1ele v 60. letih 20. stoletja. Popolna zbirka njegovih del je bila izdana med letoma 1978 in 1988 v Bremnu v \xc5\xa1tirih delih. V Rusiji so njegova dela za\xc4\x8deli na \xc5\xa1iroko objavljati \xc5\xa1ele v poznih 1980.'